Tallinnfilm

Tallinnfilm on Eesti filmistuudio. Seal on toodetud ringvaateid, dokumentaal-, populaarteaduslikke, nuku- ja joonisfilme ning mängufilme.

 Ajalugu 
Nõukogude okupatsiooni ajal 1940. aastal riigistati 1931. aastal loodud sihtasutus Eesti Kultuurfilm ning 1941. aastal anti kogu vara üle NSV Liidu Rahvakomissaride Nõukogu juures asuva Kinokomitee käsutusse, asutuse nimi oli Kinokroonika Eesti Stuudio.
NSV Liidu Rahvakomissaride Nõukogu loal (9. jaanuar 1941) moodustati Kroonika-dokumentaalfilmide Tallinna Kinostuudio.

Uue Nõukogude okupatsiooni alguses 1944. aasta sügisel taastati vahepeal Saksa okupatsiooni ajal katkenud tegevus ja 1946. aastal moodustati Eesti NSV Liiduvabariiklik Kinematograafia Ministeerium, kelle alluvusse läks Kinokroonika Tallinna stuudio.

1953. aastal loodi Eesti NSV Kinematograafia Ministeeriumi asemele Eesti NSV Kultuuriministeerium. Moodustati Kultuuriministeeriumi Peavalitsus, kellele allus ka Kinokroonika Tallinna Stuudio.

1954. aastal reorganiseeriti stuudio Kunstiliste ja Kroonikafilmide Tallinna Kinostuudioks, mis allus otse Kultuuriministeeriumile.

1963. aastal moodustati Eesti NSV Ministrite Nõukogu juures asuv Kinematograafia Komitee. Komiteele anti üle Eesti NSV Kultuuriministeeriumi Kinematograafia Peavalitsus koos allasutustega ja ka Tallinna Kinostuudio, mis 24. detsembril 1963 nimetati ümber filmistuudioks Tallinnfilm.

1994. aastast oli Tallinnfilm riiklik aktsiaselts.

1997. aastal sai Tallinnfilmi aktsiate ja hoonete pärijaks samal aastal asutatud Eesti Filmi Sihtasutus.

2011. aastal Tallinnfilmi stuudio likvideeriti.

Nüüd kuuluvad Tallinnfilmi filmide tootjaõigused Eesti Filmi Instituudile. Eesti Filmi Instituut litsentsib filme, filmide katkendeid ning neilt saab ka tellida koopiaid. OÜ Tallinnfilmi põhitegevuseks on Solarise keskuses asuva kino Artis haldamine.

Nimed läbi aegade
 1941 Kinokroonika Eesti Stuudio, Tallinn
 1944–1954 Kinokroonika Tallinna Stuudio
 1954–1963 Kunstiliste ja Kroonikafilmide Tallinna Kinostuudio
 1963–1992 Filmistuudio Tallinnfilm
 1992–1997 Riiklik AS Tallinnfilm
 1997–2011 AS Tallinnfilm

 Direktorid läbi aegade 
 1941.a veebruarist Mihhail Jurov
 19.03.1945–31.12.1946 Vladimir Parvel (direktori kohusetäitja)



 1.01–1947–30.09.1948 Eduard Kostabi
 1.10.1948–24.10.1948 Arkadi Pessegov (asedirektor)
 25.10.1948–30.04.1976 Nikolai Danilovitš
 1.05.1976–6.05.1980 Kaljo Võsa
 17.05.1980–19.12.1983 Andres Arnover
 20.01.1984–28.02.1989 Enn Rekkor
 1.03.1989–18.04.1989 Madis Tramberg
 19.04.1989–31.03.1994 Jüri Škubel
 4.04.1994–25.06.1996 Toivo Tomson
 26.06.1996–31.12.1997 Jüri Tallinn
 1997–2001 Hillar Parkja

 Režissöörid 

 Operaatorid 

 Stsenaristid 

 Heliloojad 

 Animaatorid 

 Helioperaatorid 

 Toimetajad 

 Monteerijad 

 Kunstnikud 

 Nukkude ja dekoratsioonide valmistajad 

 Statistika 
1941–1994 valmis stuudios filme järgmiselt:
 täispikki mängufilme (1947–1994) – 121*
 lühimängufilme (1955–1993) – 27**
 dokumentaalfilme (1941–1994) – 504
 aime- ja tellimusfilme (1954–1992) – 415
 animafilme (1958–1994) – 194
 neist nukufilme (1958–1994) – 128
 joonisfilme (1972–1994) – 66
 kinoringvaateid (1944–1997) – 1578
Kokku – 3033 filmiühikut

* Siia hulka on arvestatud ka esimesed peamiselt Lenfilmis aastail 1947–1955 valminud kolm esimest mängufilmi; "31. osakonna huku" ja "Savoy balli" kaks seeriat on arvestatud ühe filmina; "Näkimadalate" neli filmi on arvestatud eraldi. Täispikkade mängufilmide hulgas on ka kuus kontsertfilmi.

** Lühimängufilmide hulgas on kaks kontsertfilmi.

 Vaata ka 
 Eesti filmide loend
 Tallinnfilmi sürrealistid

 Viited 

 Välislingid 
 Tallinnfilm Facebookis
 Tallinnfilmi ajalugu

Kategooria:Eesti filmistuudiod
Kategooria:Eesti NSV